ฉีดยาคุมครั้งแรก4ต.ค62 คบกำหนด4ม.ค63แล้วไม่ได้ฉีดยาคุมต่อ ตอนนี้ประจำเดือนมาได้20วันแล้วแต่มาไม่มาก มีอะไรไม่ป้องกันล่าสุด28ธ.ค.62
สวัสดีค่ะ หากไม่ได้ไปฉีดยาคุมกำเนิดต่อในวันที่ 4 ม.ค. 63 แล้วหลังจากนั้นได้มีเลือดออกต่อเนื่องนาน 20 วัน เลือดดังกล่าว อาจเกิดจากการที่เยื่อบุโพรงมดลูกหลุดลอกออกมา จากการที่เกิดการบางตัวลง จากผลของฮอร์โมนจากยาฉีดได้ อย่างไรก็ตาม ในเบื้องต้น แนะนำควรลองตรวจหาการตั้งครรภ์ดูด้วย เพราะอาจเกิดจากการตั้งครรภ์ขึ้นก่อนหน้านั้น และมีภาวะแท้งคุกคามเกิดขึ้นได้ เนื่องจากยาฉีดเอง ก็ไม่สามารถป้องกันการตั้งครรภ์ได้ 100% แต่หากตรวจแล้วไม่พบการตั้งครรภ์ แต่เลือดยังคงไม่หยุดไหล ก็ควรไปพบสูติ-นรีแพทย์เพื่อรักษาให้เลือดหยุดไหล เพราะหากปล่อยไว้อาจเกิดภาวะโลหิตจางตามมาได้แต่นอกจากนี้แล้ว ก็อาจเกิดจากสาเหตุอื่นๆ ได้อีก เช่น มีมดลูกอักเสบ มีเนื้องอกมดลูก มะเร็งปากมดลูก เป็นต้น